google/wiki40b huggingface dataset:
Phymatodes alni

Utseende

En liten (4-7 mm), tettbygd trebukk med et karakteristisk mønster på dekkvingene. Den kan minne om Anaglyptus mysticus men er mindre og mer tettbygd. Antennene er knapt så lange som kroppen, gulbrune på farge. Pronotum er bredere enn langt med rundede sider, svært finmt punktert og blankt svart, med mørke, oppstående hår. Dekkvingene har markerte, rettvinklede skuldre, er parallellsidige, middels fint punkterte og blanke. Fargen er gulbrun i den fremste tredjedelen og i en smal stripe langs sømmen. Lenger bak er den svart med to buede, hvitaktige tverrbånd, det fremste av dem avbrutt på midten. Beina er korte og kraftige, mørke, lårene sterkt fortykkede.

Levevis

Larveutviklingen skjer i tynne, nylig døde greiner av løvtrær, særlig eik. Både hogstavfall og døde greiner som fortsatt henger på trærne kan brukes. Greinene er ofte bare 1-2 centimeter tykke. Larven lever først under barken, men gnager seg snart inn til kjernen i greina. Utviklingen tar ett år. De voksne insektene kan finnes løpende rundt på egnede greiner i mai-juni, de besøker også av og til blomster. Arten kan finnes sammen med flere andre trebukker: Phymatodes pusillus, Xylotrechus antilope, Clytus arietis, Anaesthetis testacea og Exocentrus adspersus.

Utbredelse

Arten er utbredt i Europa, i Nord-Afrika og i Asia østover til Iran. I Norge finnes den langs kysten av Sør- og Østlandet.
Julius von Hann

Biografi

Han fikk sin utdannelse ved gymnaset i Kremsmünster og studerte deretter matematikk, kjemi og fysikk ved Universitetet i Wien. Fra 1865 til 1868 var han lærer ved en Oberrealschule i Linz, og i 1865 ble han utnevnt til redaktør for Zeitschrift für Meteorologie. I 1868 habiliterte han seg ved Universitetet i Wien og ble i 1873 utnevnt til førsteamanuensis i fysisk geografi. I 1877 ble han direktør for Meteorologische Zentralanstalt (Sentralinstituttet for meteorologi) og professor i meteorologi ved Universitetet i Wien. I 1897 ble han professor i meteorologi ved Universitetet i Graz, men vendte tilbake til Wien for å overta som professor i kosmisk fysikk i 1900, hvor han ble værende til 1910.
Thomas Peter Krags filmografi

Thomas Peter Krags filmografi.
Pygmaeopsis

Utseende

En ganske liten, lyst gråbrun trebukk. Antennene er omtrent så lange som kroppen, tynne, med fine, nokså lange hår.  har en liten pigg på hver side litt bak midten. Dekkvingene er parallellsidige, beina ganske korte.

Levevis

Larvene inne i små greiner og kvister.

Utbredelse

Arten er utbredt i det sørvestlige USA.
Fakultet for ingeniørvitenskap

Fakultet for ingeniørvitenskap, kortform IV-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund).
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Aiguá (kommune)

Historie

Aiguá ble grunnlagt i 15. mars 2010.

Regjeringen

Ordføreren (alcalde) i kommunen er Ruben Álvarez (2010-2015).
Spies Rejser

Spies Rejser var et dansk reisebyrå og turoperatør.
Spies Reiser var en tid Skandinavias største reisebyrå og turoperatør. Grunnleggeren Simon Spies begynte reisevirksomhet i 1956 da han satte inn en annonse i en dansk avis og søkte etter deltagere til en tur til Spania. Et tyvetalls ungdommer meldte seg og turen gikk med tog ned gjennom Europa til Barcelona og  båt  Mallorca.
Spies valgte å legge turene om vinteren, da de spanske hotellene på den tiden kunne tilby de rimeligste plassene.
Virksomheten vokste raskt, i 1960 inngikk han en avtale med det danske charterselskapet Flying Enterprise om charterflyvninger. Da Flying Enterprise gikk konkurs i 1965 kjøpte Spies selskapet og startet sitt eget charterseskap under navnet Conair.
Med eget flyselskap hadde Spies den innstilling at alle flyseter skulle fylles opp. Et hvert flysete som var ubesatt var redusert innkomst for firmaet. Dette ledet til at det før Conairs avganger på Kastrup forgikk en form før «børssalg» av billetter. En del reiselystne ungdommer med ryggsekk, men uten billett møtte opp før flyavgangene. Når alle passasjerer med forhåndsbestilt plass var sjekket inn, og det fortsatt var ledige seter i flyet, ble en ny og lavere pris ropt opp, og en del av de billettløse tok oppstilling foran skranken. Når disse var sjekket inn og det fortsatt var ledig plass på flyet, ble prisen ytterligere redusert. De som hadde is nok i maven til å vente helt til «gate closed» kunne sikre seg en ferietur til Middelhavet for et par hundrelapper.
Etter Spies død i 1984 ble firmaet drevet av hans kone, Janni Kjær, frem til 1996, da Spies Rejser ble solgt til konsernet MyTravel.
Madidi nasjonalpark

Madidi nasjonalpark er en nasjonalpark i Amazonasbekkenet nord i Bolivia. Den ble oppretta i 1995. Nasjonalparken dekker et areal på 18 958 km² og er med det et av de største beskytta områdene i verden. Den strekker seg fra isbredekte topper i Andesfjella de tropiske regnskogene langs elva Tuichi. Nasjonalparken nås lettest med båt over Benielva fra byen Rurrenabaque.
Skotlandveien

Skotlandveien (fylkesvei 176 i Buskerud) går mellom Veme og Gardhammar i Ytre Soknedalen, langs sørvestsiden av Sogna, i Ringerike komnune. Navnet Skotlandveien fikk strekningen i 1978. Veiens lengde er 4,2 km.
Shachasaus

Shachasaus (kinesisk: 沙茶, POJ: Sa-te) er en kinesisk smakstilsetning som fortrinnsvis er kjent fra fujiankjøkkenet, teochewkjøkkenet og det taiwanesiske kjøkken. Ingrediensene er soyaolje, hvitløk, sjalottløk,  chilipepper, piggvar, og tørkede reker.
Ingrid Røynesdal

Idrettskarriere

På 1990-tallet tok Ingrid Røynesdal 14 norgesmesterskapstitler i aldersbestemte klasser i tennis og hun spilte på det norske tennis- juniorlandslaget i perioden 1992-1996. 
Fra 1999-2003 var hun engasjert som sportskommentator på TV- kanalen Eurosports tennissendinger.
Norges Metallsøkerforening

Norges Metallsøkerforening ble stiftet i 1991 som et faglig forum og interesseorganisasjon for brukere av metallsøker. I dag er foreningen landsdekkende med mange medlemmer i alle fylker. Foreningen er et bindeledd mellom disse og myndighetene. Foreningen arbeider for kompetanseutvikling for generell metallsøking, lokalhistorie, kulturvern og mineralleting.
Foreningen samarbeider med myndighetene, herunder Riksantikvaren, Universitetets kulturhistoriske samlinger, Myntkabinettet, museer og fylkesarkeologer, samt lokalhistorielag.
Foreningen har også laget et eget digitalt museum over metallsøkerfunn medlemmene har reddet for kulturarven oppgjennom årene.
Foreningen er medlem av Norges kulturvernforbund.
Solheim Cup 2011

Solheim Cup 2011 ble arrangert 23.-25. september ved Killeen Castle i Irland. Dette var tolvte gang Solheim Cup ble arrangert, og det var første gang turneringen ble arrangert i Irland.

Europa

Europas lagkaptein var Alison Nicholas. Hun var også lagkaptein i 2009, og deltok som spiller seks ganger mellom 1990 og 2000. På 18 matcher hadde hun 7 seire, 3 delte matcher og 8 tap, totalt 8½ poeng. Hennes siste match, mot Sherri Steinhauer i 2000, endte med poengdeling.
Som visekapteiner hadde Nicholas tatt med seg Annika Sörenstam og Joanne Morley. Sörenstam var med som spiller åtte ganger, Morley én gang.

USA

Kaptein for USAs lag var Rosie Jones. Hun deltok sju ganger i Solheim Cup mellom 1990 og 2005. På 22 matcher hadde hun 11 seire, 2 delte matcher og 9 tap, i alt 13 poeng. Hennes siste match som spiller i Solheim Cup var mot Suzann Pettersen i 2005. Matchen endte med poengdeling.
Jones hadde tatt ut Juli Inkster og Sherri Steinhauer som visekapteiner. Dermed hadde Inkster en dobbeltrolle, ettersom hun også var kvalifisert som spiller. Steinhauer var med som spiller fire ganger.

Laguttak

USAs og Europas lag tas ut etter forskjellige kriterier.
USAs damer kvalifiserte seg gjennom å samle poeng for seire og topp-20-plasseringer på LPGA-touren over en toårsperiode. Kvalifiseringen startet rett etter Solheim Cup i 2009, og varte frem til og med Aberdeen Ladies Scottish Open i slutten av august 2011. De ti spillerne med flest poeng etter kvalifiseringsperioden var direktekvalifiserte. I tillegg hadde lagkapteinen to wild cards, spillere som ikke var direktekvalifisert men som hun ønsket å ha med på grunn av erfaring eller god form, som hun annonserte 21. august.
Det europeiske laget består av de fire øverste på poenglisten til LET, fulgt av de fire øverste på damenes verdensranking. Den europeiske lagkapteinen hadde i tillegg fire wild cards. Det endelige europeiske laget ble annonsert 29. august.
Dave Cousins

Musiker

Banjo var lenge hovedinstrumentet til Cousins, og han hadde tatt mål av seg til å bli blant verdens fremste på dette instrumentet. Men etter at han hadde turnert midt på 1960-tallet i Europa med flere av de fremste amerikanske utøverne på banjo, slo han fra seg den ambisjonen. Da Strawbs beveget seg bort fra bluegrass til folk, folkrock og progressiv rock, byttet han ut banjoen med akustisk gitar. På slutten av 1960-tallet turnerte han i Europa som gitarist for Leonard Cohen og Joni Mitchell. Han ble mye brukt som studiomusiker (gitar og banjo) rundt 1970. 
Strawbs hadde sine mest aktiv år fra 1969 til 1979, da de tok en pause etter å ha laget 15 album. Cousins samlet bandet på ny i 1983, og har gitt ut flere nye album. Cousins har i perioder (1979–2002) opptrådt som akustisk duo med Brian Willoughby, og har fra 2002 turnert som trio under navnet Acoustic Strawbs med Willoughby (til august 2004), Dave Lambert og Chas Cronk (fra september 2004).

Politisk engasjert

Mange av Cousins tekster inneholder sterke politiske uttrykk, som eksempelvis «The Battle», «The Hangman and the Papist», «New World» og «Beside the Rio Grande». Katolikken Cousins var sterkt kritisk til den britiske politikken i Nord-Irland, og i 1974 ble låtskrivingen hans tatt opp i det britiske parlamentet, etter at flere aviser krevde forbud mot en del av sangene til Strawbs (hovedsakelig «The Hangman and the Papist» og «Part of the Union»), som de karakteriserte som «samfunnsnedbrytende». Forslaget fikk ikke flertall, men en sterkt forarget Cousins valgte å gå i «eksil» i USA og Canada i flere år. Det politiske engasjementet hans var på nytt tydelig da Strawbs i 2008 kom med albumet The Broken Hearted Bride, som er basert på historien bak terrorangrepet i London i juli 2005.

Radio og lyrikk

I tillegg til karrierer i musikk og som statistikker, har han vært svært aktiv innen drift av kommersiell radio. Han arbeidet som produsent for Danmarks Radio fra 1969 til 1979, der han laget ukentlige programmer om britisk popmusikk. I 1979 ble han tilsatt som programdirektør for Radio Tees i Middlesbrough. Han fikk tilsvarende stilling ved radiostasjonen Devon Air i Exeter i 1981, og ble administrerende direktør der i 1984. Etter at Devon Air ble oppkjøpt av GWR Group i 1991 mistet Cousins jobben, og han konsentrerte seg fra da av om å søke radiokonsesjoner. I løpet av årene 1991-1999 vant han 11 konsesjoner i England. Størst glede gav han uttrykk for da han fikk konsesjonen i Exeter for selskapet Gemini Radio (Orchard Media) i november 1993. Han har etablert og ledet plate- og medieselskapet Witchwood Records.
Cousins har gitt ut diktsamlingen The Bruising of Hearts 1993, og han er oversatt til nynorsk av Arnt Birkedal i To veker sist sommar 1999. I 2010 publiserte han Secrets, Stories & Songs, en bok med hans samlede lyrikk, der han også forteller historiene bak disse diktene.     
Cousins gav i 2014 ut selvbiografien "Exorcising ghosts Strawbs & other lives" (331 + 18 sider) på Witchwood Media Limited.
Egypts guvernementer

Egypt er inndelt i 27 guvernementer (muḥāfaẓah). Egyptiske guvernementer er øverste ledd i Egypts administrative inndeling. Guvernementene blir styrt av guvernører (muhafez) som blir utnevnt av Egypts president. De fleste guvernementene har en befolkningstetthet på mer enn 1000 innbyggere per kvadratkilometer, mens de tre største guvernementene har en befolkningstetthet på færre enn to innbyggere per kvadratkilometer.
To guvernementer, Helwan og 6. oktober, ble skilt ut april 2008. Disse to guvernementene ble oppløst i april 2011.
Claire Fagin

Claire M. Fagin er en amerikansk sykepleier, pedagog, akademiker og konsulent. Hun har en Mastergrad i Science fra Wagner College, en mastergrad i sykepleie fra Columbia University og en doktorgrad fra New York University.
Gjennom sin karriere har Fagin vært involvert i ledende tenkning og praksis i sykepleierutdanning, pleie-og helsepolitikk, geriatrisk sykepleie, programledelse og administrasjon. Hun fungerte som dekan ved School of Nursing ved University of Pennsylvania fra 1977 til 1992, da hun igjen begynte med geriatrisk sykepleieforskning som stipendiat i Residence ved Institute of Medicine, National Academy of Sciences.
I 1993 ble hun kalt midlertidige president ved University of Pennsylvania (fra 1. juli 1993 til 30. juni 1994), den første kvinnen i denne rollen ved noen av Ivy League universitetene. Hun fortsatte å fokusere på geriatrisk sykepleie etter retur til professorat i 1994 og har gjort det siden den gang. I 2005 fullførte hun fem år som leder av «John A. Hartford Foundation Program: Bygge Academic Geriatric Nursing kapasitet», som koordineres i Washington, DC, på American Academy of Nursing.
Hun er Leadership professor emerita, Dean emerita ved University of Pennsylvania og har mottatt 13 honorære doktorgrader samt prestisjetunge honorær Recognition Award av American Nurses Association. Den 30. november 2006 ble sykepleierutdanningen-bygningen ved University of Pennsylvania omdøpt til Claire M. Fagin Hall.
Hun er æresmedlem av den britiske Royal College of Nursing, ble innlemmet i American Nurses Association Hall of Fame i 2010) og er medlem av Institute of Medicine, American Academy of Nursing, the Century Association og American Academy of Arts and Sciences. Hun er for tiden på forstanderskapet av de besøkende Nurse Service of New York.
Advokat Judd tar saken

Handling

Judds spesialitet er kriminalsaker, og ellers mange andre saker som de fleste andre advokater vil kvie seg for å ha noe med å gjøre. Men Clinton Judd og hans assistent (Stephen Young) stiller seg til disposisjon for personer som er i virkelig vanskeligheter, og personer som søker rettferdighet. Hovedkontoret hans er i Houston i Texas, men advokatens klienter kommer fra hele USA.
Electric Shadows

Electric Shadows (kinesisk: 夢影童年, pinyin: Mèng Yǐng Tóngnián) er en kinesisk film fra 2004. Det er debutfilmen til Xiao Jiang, en av få aktive, kvinnelige filmregissører i Kina.
Filmen vant Sølvspeilet under Film fra Sør i 2005.
Teaterforum

Teaterforum var et kulturtiltak i Hamar-regionen på 1990-tallet. Teaterforum drev litteratur- og teaterformidling, arrangerte gjestespill i byen, kulturdugnader på torget, drev fast månedlig litterær kafé, arrangerte foredragsrekker og jazzkro med lyrikk. Teaterforum ble etablert i 1990 og engasjerte mange Hedmarkskunstnere i sin virksomhet. Arbeidet ble i hovedsak nedlagt i 1994. Engasjementet fortsatte i mindre format, bl.a gjennom ordningen "Teater for Barn", som formidlet gjestespill til flere Hedmarkskommuner.
Under OL-dagene i 1994 gjennomførte Teaterforum sin egen olympiske gren, Kvadkvarteret, der byens og fylkets kjente menn og kvinner ble oppfordret til å delta i kveding. På sitt mest aktive, sto Teaterforum for gjennomføringen av 62 forskjellige kulturelle begivenheter i Hamar-regionen pr år. Teaterforum var blant annet medprodusent til Laterna magica-forestillingene før og under OL, til teaterhappeninger på Hedmark Kunstnersenter, og hadde oppdrag for Hamar bispedømmeråd, blant annet forestillingen «Det urolige hjerte» til åpningen av Pilgrimsleden i 1997.
Sentrale pådrivere i Teaterforum var Svein Gundersen, Nina Engelund, Karen Høie, Wenche-Britt Hagabakken, Gunn Bergvik, Bodil Skipnes og Olav Skipnes.
Strandefjerdingen

Stranden eller Strandefjerdingen er ei lita bygd i Ringerike kommune som ligger langs nordenden av Nordfjorden (del av Tyrifjorden). Til Strandefjerdingen kan man regne områdene sør for der riksvei 35 krysser Europavei 16 og sørover langs vestbredde av Storelva ned til Tyrifjorden, samt østsiden av Sandaker til tettstedet Ask, og derfra sør til grensen mot Tyristrand.
Bygdesentrumet heter Ask og er oppkalt etter den gamle storgården på stedet, nå kjent som Ask gods.
Ask har egens barneskole, Stranden skole, og nærbutikk. Gjennom bygda går Randsfjordbanen. Tidligere fantes også Ask stasjon der, men den er for lengst nedlagt og bygningene revet. Stasjonen var den siste før Hønefoss stasjon på Randsfjordbanen. Fra 1882 hadde også bygda eget meieri, men i 1928 ble dette lagt inn under Ringerikes Meieri og driften opphørte. Ask kapell fra 1937 ligger på østsiden av riksveien og jernbanen.
Glykosid

Glykosider er stoffer med to distinkte kjemiske deler, den ene er en sukkerart og den andre er en annen type organisk forbindelse. Sukkerarten kalles glykon og den andre delen kalles aglykon og kan være en alkaloid, en terpen, en fettsyre eller en annen substansgruppe utenom sukkerarter. Delene er sammenbundet med en glykosidbinding.
Planter inneholder mange ulike glykosider. Flavonglykosider og antocyaniner gir blomster og frukt gule, røde, blå og fiolette farger. Mange glykosider er giftige og beskytter planten mot beiting. Blant undergruppene av av glykosider har man eksempelvis saponiner.
Visse glykosider i stevia brukes i dag til å framstille søtningsmiddel (stevioglykosider).
Erikssonia

Utseende

Små til middelsstore (vingespenn 25-40 millimeter), slanke sommerfugler. Både i utseende og atferd ligner de på giftige sommerfugler i slekten Acraea, og etterligner trolig disse. Oversiden er oransje med mørke ytterkanter, undersiden lyst brunlig med noen mørke flekker. Disse artene har ikke noen stjert ved bakvingens bakhjørne.

Levevis

Artene lever i åpen skog (miombo). Larvene lever på planter i slekten Gnidia (familie Thymelaeaceae). De er assosiert med maur. De voksne sommerfuglene har vanligvis en langsom, flagrende flukt liksom Acraea-artene, men kan fly raskere om de må.

Utbredelse

Denne slekten er utbredt i Afrika.
Fylkesvei 621 (Rogaland)

Fylkesvei 621 (Fv621) i Rogaland ligger på øyen Ombo og går mellom Vatland i Finnøy og Flotene i Hjelmeland. Veien var 3,4 km lang.
2019 ble veien del av fylkesvei 4690.
Auto GP World Series

Auto GP World Series, tidligere kjent som Euro Formula 3000, Euroseries 3000 og Auto GP, er et europeisk racingserie for formelbiler.
Mesterskapet startet i 1999 da Pierluigi Corbari etablerte racingserien Italiensk Formel 3000. De brukte gamle Lola-chassis (Lola T96/50 de første to årene) med Zytek-motorer. Til å begynne med ble nesten alle løpene holdt i Italia, men serien vokste raskt og hadde snart løp i forskjellige land i Europa.
I 2001 ble serien til Euro Formula 3000, og de neste tre årene (2001–2003) ble det brukt Lola B99/50-chassis. For 2004 ble Superfund tittelsponsor for serien. De planla å bruke en ny bil med et nytt regelverk, og reetablere mesterskapet som Formel Superfund, men finansieringen ble trukket før 2005-sesongen startet og mesterskapet ble kansellert.
For 2005 etablerte Coloni Motorsport et italiensk nasjonalt mesterskap, med det tidligere navnet Italiensk Formel 3000. I 2006 utvidet Coloni dette til å danne et europeisk mesterskap kalt Euroseries 3000, som brukte Lola B02/50-chassis. Det italienske mesterskapet fortsatte som en del av Euroseries-løpene.
I 2009 kunngjorde arrangørene at førstegenerasjons A1 Grand Prix-biler nå var tillatt å bruke ved siden av Lola F3000-chassiset, og de erstattet de gamle bilene fullstendig fra 2010.
Fra 2010 tok mesterskapet navnet Auto GP, og tilbød et premiefond på €200 000 for hver av de seks rundene.
Floridas flagg

Floridas flagg er hvitt med et rødt andreaskors og med delstatens segl i midten. Flagget ble formelt vedtatt innført 8. november 1966, men har vært i bruk siden 6. november 1900. Før dette benyttet Florida et hvitt flagg med delstatsseglet i midten. Dette ble innført i 1868, men gitt tillegg av det røde korset i 1900. Flagget ble sist gang endret i detaljene i 1985.
Det røde andreaskorset på hvitt benyttes også i nabostaten Alabamas flagg. Der står det som et symbol for konføderasjonen, noe som også gjerne anføres for Floridas vedkommende, men som er mer omstridt.
Jack Klugman

Bakgrunn

Klugman ble født Jacob Joachim Klugman i Philadelphia, Pennsylvania og tjenestegjorde i United States Army under andre verdenskrig før han satset på en skuespillerkarriere. Han var lenge en fattig skuespiller i New York City og delte i denne perioden rom med Charles Bronson.

Karriere

Klugman TV-debuterte i 1950 i en episode av Actor's Studio og filmdebuterte to år etter i westernfilmen Grubstake. Han hadde etter det en rekke gjesteopptredener på TV før han i 1957 fikk en sentral birolle i den berømte dramafilmen 12 Angry Men. Etter det hadde han gjesteroller i serier som blant annet Kruttrøyk (1958), Naked City (1959–63), The Twilight Zone (1960–63), Jaget (1963 & 65) og The F.B.I. (1970), før han i 1970 (til 1975) skulle spille hovedrollen som Oscar Madison i den kjente komiserien The Odd Couple. Rollen i serien innbrakte ham to Emmy-priser.  Fra 1976 til 1983 spilte han hovedrollen som rettsmedisineren Quincy i krimserien Quincy, M.E.
I 1989 mistet Klugman stemmebåndet på grunn av kreft, noe gjorde at stemmen hans ble veldig grov og rusten. Han har etter det hatt få roller, men en kan nevne gjesteopptredener i kjente serier som Diagnosis Murder (1997 og 1999), The Outer Limits (2000), Third Watch (2000) og Crossing Jordan (2002). 
I 2005 hadde Jack en sentral rolle i komedien When Do We Eat?.

Priser

Jack Klugman har vunnet Emmy-prisen tre ganger (1964, 1970 og 1973) og har blitt nominert ytterligere syv ganger. I 1974 vant ha en Golden Globe.

Personlige forhold

Klugman var gift med skuespillerinnene Brett Somers fra 1953 og til hennes død i 2007. Paret separerte seg i 1974, men ingen av dem tok ut skilsmisse på alle disse årene. I 2008 giftet han seg med Peggy Crosby som hadde vært hans samboer over flere år.
Jack Klugman har tre barn med sin første kone.
VM i friidrett innendørs 1987

VM i friidrett innendørs 1987 ble arrangert i Indianapolis i Indiana mellom 6. og 8. mars.
Mircea Axente

Karriere

Axente startet karrieren som ung spiller i klubben LPS Galaţi. Han var under kontrakt med Poli Timişoara fra 2005 til 2012, men var lånt ut til andre klubber fire perioder i løpet av denne tiden. Kontrakten ble kansellert av tribunalet i Romanias fotballforbund, på grunn av manglende lønnsutbetalinger, og Alexe, som var blitt bosman-spiller, signerte en fireårskontrakt for Dinamo București.